AP คงเป้ายอดขายปีนี้ที่ 2.83 หมื่นลบ. เตรียมเปิด 6 โครงการใหม่ใน Q4
AP คงเป้ายอดขายปีนี้ที่ 2.83 หมื่นลบ. ตุน Backlog จำนวน 1.29 หมื่นลบ. รับรู้รายได้ช่วงสิ้นปี 58-59 ราว 5.97 พันลบ. ขณะที่เตรียมเปิด 6 โครงการใหม่ใน Q4/58 
12 พ.ย. 2558

นายอนุพงษ์ อัศวโภคิน ประธานเจ้าหน้าที่บริหาร บริษัท เอพี (ไทยแลนด์) จำกัด (มหาชน) หรือ AP เปิดเผยว่า บริษัทยังคงเป้าหมายยอดขายภายในสิ้นปีนี้จะทำได้ถึง 28,300 ล้านบาท โดยในไตรมาส 4/58 บริษัทเตรียมเปิด 5 โครงการแนวราบ และเตรียมเปิดขาย โครงการแนวสูง Life ปิ่นเกล้า คอนโดติดรถไฟฟ้า ใจกลางปิ่นเกล้า มูลค่าโครงการ 3,100 ล้านบาท ราคาเริ่มต้น 3 ล้านกว่าบาท พร้อมเปิดจองวันที่ 21 พ.ย.นี้
โดยปัจจุบัน บริษัทมียอดขายรอรับรู้รายได้ (Backlog) มากถึง 12,925 ล้านบาท เป็นสินค้าแนวราบมูลค่า 4,418 ล้านบาท ซึ่งส่วนใหญ่คาดว่าจะสามารถรับรู้รายได้ภายในสิ้นปี ส่วนยอดขายรอโอนของโครงการคอนโดมิเนียมมูลค่า 8,507 ล้านบาท คาดว่าจะรับรู้รายได้ในช่วงสิ้นปี 58-59 รวมประมาณ 5,972 ล้านบาท